Page:A Voyage to Terra Australis Volume 2.djvu/622

608

Ord. Nat. Junceæ inter Xerotem et Calectasiam.

Syst. Linn. Hexandria Monogynia, post Xerophytam.

Perianthium duplex: exterius tubulosum, trifidum; interius triphyllum, foliolis semipetaloideis cochleariformibus. Stamina 6, imo perianthio inserta. Ovarium superum, uniloculare, trispermum, ovulis erectis. Stylus subulatus, Stigma simplex. Utriculus monospermus, tubo indurato aucto perianthii exterioris inclusus.

. Tab. 8.

Dasypogon bromeliifolius. ''Prodr. fl. nov. holl.'' 263.

On the shores of King George's Sound; observed in flower and fruit in December, 1801.

DESC. Planta suffruticosa sesquipedalis bipedalis, habitu peculiari, ad Xerotem aliquatenùs accedenti. Caulis simplicissimus teres foliatus, pilis strictis brevibus copiosis denticulatis reversis tectus. Folia graminea; radicalia conferta; caulina sparsa superioribus remotis, breviora, semiamplexicaulia: omnia mucronata glabra marginibus denticulato-asperis. Capitulum terminale solitarium sphæricum, magnitudine nucis juglandis vel pruni minoris, bracteis nonnullis patulis foliiformibus involucratum. Flores sessiles conferti, paleis e dilatata basi lanceolatis margine denticulatis distincti, aliisque angustioribus intermistis. Perianthium exterius 3-partitum, extus pilis longis strictis debtictilatis barbatum; unguibus in tubum subovatum leviter cohærentibus; laminis distinctis ovatis concaviusculis infernè pallidis, supernè nigricantibus ibique intus pube tenuissima: Interius longitudine exterioris, glabrum: unguibus angustis distinctis approximatis concaviusculis hyalinis glabris; laminis ungue paulo latioribus, subellipticis ciliatis hyalinis, carina nigricanti apice pubescenti. Stamina ipsi basi perianthii inserta eoque fere duplo longiora: Filamenta æqualia filiformia alba glabra, apice incrassato subclavato cum apiculo brevi setaceo antherifera: Antheræ oblongæ pallidè flavæ incumbentes, infra medium affixæ, biloculares, loculis appositis approximatis longitudinaliter dehiscentibus. Ovarium subovatum trigonum glabrum albicans, ovulis oblongis: Stylus strictus glaber albus, inferne obsoletè trigonus, supernè teres. Utriculus membranaceus, inclusus tubo perianthii exterioris incrassato nucamentaceo nitido fusco glabrato. Semen subglobosum, integumento simplicissimo connato: Albumine carnoso semini conformi. Embryo - - -